

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**GRAD VUKOVAR**

**UPRAVNI ODJEL ZA**

**FINANCIJE I NABAVU**

KLASA: 406-03/24-01/29

URBROJ: 2196-1-5-24-2

Vukovar, 14. svibanj 2024. godine

**POZIV ZA DOSTAVU PONUDA**

**ZA PROVEDBU POSTUPKA JEDNOSTAVNE NABAVE
ZA ROBU:**

***NABAVA I ISPORUKA POTREPŠTINA ZA KRAJNJE KORISNIKE PROJEKTA „POKLONI MI OSMIJEH IV“***

**Evidencijski broj nabave: JeN-4/24-99**

SADRŽAJ POZIVA ZA DOSTAVU PONUDA:

 1. OPĆI PODACI

 2. PODACI O PREDMETU NABAVE

 3. PODACI O PONUDI

 4. OSTALO

 5. PREDLOŽAK PONUDBENOG LISTA

 6. TEKST PRIJEDLOGA UGOVORA

Prilog:

Troškovnik

**1. OPĆI PODACI**

**1.1. Naručitelj i kontakti**

Naručitelj: GRAD VUKOVAR, Vukovar, Dr. Franje Tuđmana 1; OIB: 50041264710,

Internet adresa: [www.vukovar.hr](http://www.vukovar.hr); Služba za kontakt: Grad Vukovar, Upravni odjel za financije i nabavu, Dr. Franje Tuđmana 1, 32000 Vukovar.

Kontakt osoba:

-Neda Vučković, dipl.iur.; e-pošta: neda.vuckovic@vukovar.hr, tel. 032/616-437

**1.2. Sukob interesa**

Popis gospodarskih subjekata s kojima je Naručitelj u sukobu interesa u smislu ZJN 2016:

- OPG Kolar Miroslav, nositelj Miroslav Kolar, Lička 52, 32010 Vukovar

**1.3. Opći podaci**

Evidencijski broj nabave: JeN-4/24-99

Vrsta postupka nabave: Postupak jednostavne nabave robe

Procijenjena vrijednost nabave: 26.500,00 EUR bez PDV-a

**1.4. Podaci o projektu iz kojeg se financira nabava**

Projekt „ZAŽELI – prevencija institucionalizacije - Pokloni mi osmijeh IV“, na temelju Odluke o financiranju Ministarstva rada, mirovinskog sustava, obitelji i socijalne politike (KLASA:984-01/23-01/29; URBROJ: 524-07-02-01-01/1-24-26 od 07. ožujka 2024.), Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021. – 2027. u okviru projektnog prijedloga „Zaželi – prevencija institucionalizacije – Pokloni mi osmijeh IV“ kodni broj SF.3.4.11.01.0180.

**1.5. Vrsta ugovora o nabavi**

Po provedenom postupku nabave sklopit će se ugovor o nabavi robe.

**2. PODACI O PREDMETU NABAVE**

**2.1. Opis predmeta nabave**

Predmet nabave je nabava i isporuka potrepština u sklopu projekta Pokloni mi osmijeh IV koji se financira iz Europskog socijalnog fonda plus, Operativni program "Učinkoviti ljudski potencijali" 2021-2027.

Nabava obuhvaća nabavu i isporuku proizvoda za pranje i čišćenje te higijenskih potrepština.

Isporuka će se vršiti u pravilu jednom mjesečno po 3 proizvoda po korisniku i svaki drugi mjesec 4 proizvoda (sredstvo za pranje ruku, sredstvo za tuširanje, sredstvo za pranje kose i sredstvo za pranje posuđa), a sve prema stvarnim potrebama u trenutku slanja zahtjeva za isporukom robe.

Roba mora biti nova, neoštećena, nekorištena, u originalnoj ambalaži, u skladu sa Zakonom o predmetima opće uporabe i ostalim pozitivnim propisima Republike Hrvatske te udovoljavati svim zahtjevima prema tehničkim specifikacijama iz troškovnika.

Predmet nabave nije podijeljen na grupe.

Gospodarski subjekti dužni su nuditi cjelokupan predmet nabave.

CPV oznaka i naziv- 39830000-9 Proizvodi za čišćenje.

**2.2. Tehničke specifikacije, količina i troškovnik**

Tehničke specifikacije dane su opisom predmeta nabave i troškovnikom.

Troškovnik se nalazi u prilogu ovog Poziva i sastavni je dio Poziva za dostavu ponuda. Količina predmeta nabave je predviđena (okvirna) te može biti veća ( do iznosa procijenjene vrijednosti nabave) ili manja od predviđenih količina stavki troškovnika.

Količina predmeta nabave je predviđena (okvirna) i definirana je troškovnikom.

Ponuditelj mora ponuditi cjelokupni predmet nabave sadržan u Troškovniku. Ponude koje obuhvaćaju samo dio traženog predmeta nabave će se odbiti.

Ponuditelj ne smije mijenjati izvorni sadržaj troškovnika a koji se odnosi na tekstualni opis stavke, jedinicu mjere ili količinu stavke troškovnika. Ukoliko ponuditelj promijeni tekstualni opis stavke, jedinicu mjere ili količinu stavke takva ponuda će se odbiti. Troškovnik mora biti u potpunosti popunjen.

Ponuditelj je dužan ponuditi tj. upisati jedinične cijene i ukupne cijene (zaokružene na dvije decimale) za sve stavke u troškovniku. Ponuditelj u troškovnik upisuje jedinične cijene svake stavke predmeta nabave i ukupnu cijenu stavke. Ukupna cijena stavke izračunava se kao umnožak količine stavke i jedinične cijene stavke. Ponuditelj u troškovnik upisuje i cijenu ponude koja čini zbroj svih stavki.

Jedinične cijene stavke i ukupna cijena stavke upisuju se u eurima, bez poreza na dodanu vrijednost.

**2.3. Mjesto isporuke robe**

DDP, Radnički dom Vukovar, Dr. Franje Tuđmana 2, 32000 Vukovar.

**2.4. Rok**

Ugovor o nabavi sklapa se na razdoblje od 33 mjeseca. Odabrani ponuditelj obvezuje se započeti s isporukom robe odmah po sklapanju ugovora. Isporuka će se vršiti u pravilu jednom mjesečno na temelju pisanog zahtjeva naručitelja, u roku od 5 radnih dana od dostave zahtjeva naručitelja, prema stvarnim potrebama u trenutku slanja zahtjeva za isporukom robe.

Pisani zahtjev uputit će se putem e-pošte. Zahtjev se smatra dostavljenim u trenu kada poslana e-pošta bude zaprimljena na poslužitelju e-pošte odabranog ponuditelja.

**3. PODACI O PONUDI**

**3.1. Sadržaj i način izrade**

Ponuda mora sadržavati:

1. POPUNJENI, POTPISAN I OVJEREN PONUDBENI LIST
2. POPUNJENI TROŠKOVNIK-u skladu s uputama iz ovog poziva za dostavu ponuda

Pri izradi ponude ponuditelj se mora pridržavati zahtjeva i uvjeta iz poziva za dostavu ponuda.

Ponude se izrađuje na hrvatskom jeziku i latiničnom pismu.

Ponuda se izrađuje na način da čini cjelinu te se uvezuje na način da se onemogući naknadno vađenje ili umetanje listova. Ponuditelj može dostaviti samo jednu ponudu. Varijante ponude nisu dopuštene. Ponuda se piše neizbrisivom tintom.

Trošak pripreme i podnošenja ponude u cijelosti snosi ponuditelj.

**3.2. Način dostave te datum, vrijeme i mjesto dostave i otvaranja ponuda**

Ponuda se u zatvorenoj omotnici dostavlja na adresu: *Grad Vukovar, Dr. Franje Tuđmana 1, 32000 Vukovar*. **Nije dopuštena elektronička dostava ponuda.**

Na omotnici mora biti naznačeno:

|  |
| --- |
| **Ponuditelj (naziv i adresa): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Naručitelj : Grad Vukovar, Dr. Franje Tuđmana 1, 32 000 VUKOVAR****NABAVA I ISPORUKA POTREPŠTINA ZA KRAJNJE KORISNIKE PROJEKTA „POKLONI MI OSMIJEH IV“****Evidencijski broj nabave: JeN-4/24-99****«NE OTVARAJ».**  |

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponuda dostavljena nakon isteka roka za dostavu ponuda ne upisuje se u Upisnik o zaprimanju ponuda, nego se evidentira kao zakašnjela ponuda te se bez odgode, neotvorena vraća pošiljatelju.

Ponude se dostavljaju zaključno do 21.05.2024. godine do 10:00 sati, bez obzira na način dostave. Javno otvaranje ponuda održat će se 21.05.2024. godine u 10:00 sati na adresi: Grad Vukovar, Dr. Franje Tuđmana br. 1., II. kat, ured br. 20.

Javnom otvaranju ponuda mogu nazočiti sve zainteresirane osobe.

**3.3. Način određivanja cijene ponude**

Ponuditelj izražava cijenu ponude u eurima. Cijena ponude piše se brojkama.

Ponuđene jedinične cijene iz troškovnika nepromjenljive su za vrijeme trajanja ugovora, te obuhvaćaju sve troškove (uključivo i prijevoz, carine, pristojbe, plaće, poreze, prireze, dnevnice, administraciju bez obzira na odstupanje od količina predviđenih troškovnikom), popuste i izdatke ponuditelja vezano za predmet nabave.

**3.4. Kriterij za odabir ponude**

Kao najpovoljnija ponuda bit će odabrana valjana ponuda sa najnižom cijenom. Valjana ponuda je ona koja ispunjava sve uvjete iz poziva za dostavu ponuda.

Ukoliko na nadmetanje pristignu dvije ponude sa istom najnižom cijenom, kao najpovoljnija biti će odabrana ona koja je zaprimljena ranije. Obzirom da naručitelj u ovom postupku nabave ne može koristiti pravo na pretporez, uspoređivat će se cijene ponuda s porezom na dodanu vrijednost.

Ponude koje ne ispunjavaju uvjete iz ovog poziva za dostavu ponuda biti će odbijene.

Ukoliko je cijena najpovoljnije ponude veća od procijenjene vrijednosti nabave naručitelj može poništiti postupak nabave.

**3.5. Rok valjanosti ponude**

Rok valjanosti ponude je 30 dana od dana isteka roka za dostavu ponuda

**3.6. Informacije i dodatna pojašnjenja poziva za dostavu ponuda**

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za poziv za dostavu ponuda, a Naručitelj će odgovor staviti na raspolaganje na isti način na koji je dostavio i poziv za dostavu ponude. Pod uvjetom da je zahtjev dostavljen pravodobno, javni naručitelj će odgovor staviti na raspolaganje najkasnije tijekom četvrtog dana, prije dana u kojem ističe rok za

dostavu ponuda. Zahtjev je pravodoban ako je dostavljen naručitelju najkasnije tijekom petog dana prije dana u kojem ističe rok za dostavu ponuda.

**3.7. Izmjena poziva za dostavu ponuda**

Ako Naručitelj za vrijeme roka za dostavu ponuda mijenja poziv za dostavu ponuda osigurat će dostupnost izmjena svim gospodarskim subjektima na isti način na koji je dostavio i poziv za dostavu ponude.

**4. OSTALO**

**4.1. Podugovaratelji, podugovor i plaćanje**

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o nabavi u podugovor obvezan je u ponudi:

- navesti koji dio ugovora namjerava dati u podugovor (predmet ili količina, vrijednost ili postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa)

Javni naručitelj može neposredno plaćati podugovaratelju za dio ugovora koji je isti izvršio.

U slučaju neposrednog plaćanja podugovaratelju odabrani ponuditelj mora svom računu priložiti račune svojih podugovaratelja koje je prethodno potvrdio.

U slučaju promjene podugovaratelja, preuzimanja izvršenja dijela ugovora o nabavi koji je prethodno dan u podugovor, uvođenje jednog ili više novih podugovaratelja primjenjuju se odredbe članka 224. i 225. ZJN 2016.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi.

**4.2. Jamstvo za uredno ispunjenje ugovora**

Odabrani ponuditelj se obvezuje, u roku od 10 (deset) dana od dana obostranog potpisa ugovora dostaviti Naručitelju jamstvo za uredno ispunjenje ugovora, za slučaj povrede ugovornih obveza u visini od 10% (slovima: deset posto) ugovorene cijene bez PDV-a. Jamstvo se dostavlja u obliku zadužnice ili bjanko zadužnice, koja mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice (Narodne novine br. 115/12, 82/17 i 154/22) odnosno Pravilnikom o obliku i sadržaju bjanko zadužnice (Narodne novine br. 115/12, 82/17 i 154/22).

Jamstvo za uredno ispunjenje ugovora mora biti važeće 30 dana dulje od razdoblja trajanja ugovora.

Umjesto prethodno navedenog jamstva, odabrani ponuditelj može dati jamstvo u vidu novčanog pologa u traženom iznosu na račun Naručitelja broj HR7525000091851800005, MODEL: HR 68, POZIV NA BROJ 9016 - OIB (PLATITELJA). Opis plaćanja: polog jamstva za uredno ispunjenje ugovora, ev. broj JeN-4/24-99.

U slučaju nedostavljanja jamstva za dobro ispunjenje ugovora nakon proteka roka od 10 (deset) dana od dana obostranog potpisa ugovora Naručitelj je ovlašten jednostrano raskinuti ugovor.

Neiskorišteno jamstvo Naručitelj će vratiti Izvršitelju u roku od 30 dana od dana urednog izvršenja ugovornih obveza.

**4.3. Pojašnjenje i upotpunjavanje**

Ako su informacije ili dokumentacija koje je trebao dostaviti ponuditelj nepotpuni ili pogrešni ili se takvima čine ili ako nedostaju određeni dokumenti, naručitelj može u postupku pregleda i ocjene ponuda, poštujući načela jednakog tretmana i transparentnosti, zahtijevati od ponuditelja da dopune, razjasne, upotpune ili dostave nužne informacije ili dokumentaciju u primjerenom roku ne kraćem od tri dana.

Postupanje sukladno stavku 1. ove točke ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Ponudbeni list i troškovnik ne smatraju se određenim dokumentima koji nedostaju u smislu ove točke poziva za dostavu ponude te naručitelj ne smije zatražiti ponuditelja da iste dostavi tijekom pregleda i ocjene ponuda.

**4.4. Donošenje odluke o odabiru ili poništenju**

Odluka o odabiru ili poništenju donijeti će se najkasnije u roku 15 dana od dana isteka roka za dostavu ponuda, a objaviti će se na isti način kao i poziv za dostavu ponuda (web stranica Grada Vukovara <https://www.vukovar.hr/jednostavna-nabava>).

Istekom dana objave smatra se da je odluka dostavljena svim ponuditeljima.

**4.5. Rok, način i uvjeti plaćanja**

Predujam je isključen kao i traženje od naručitelja sredstava osiguranja plaćanja.

Plaćanje će se vršiti po pojedinoj urednoj isporuci robe temeljem ispostavljenog elektroničkog računa u roku od 30 dana od dana izdavanja elektroničkog računa.

Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

**4.6. Bitni uvjeti za izvršenje ugovora i prijedlog ugovora**

Nakon provedenog postupka naručitelj će s odabranim ponuditeljem u skladu s odabranom ponudom i pod uvjetima određenim u pozivu za dostavu ponuda o nabavi sklopiti ugovor.

Prijedlog ugovora sastavni je dio poziva za dostavu ponuda.

Dostavom ponude smatrati će se da je gospodarski subjekt upoznat sa svim odredbama iz prijedloga ugovora, da ih prihvaća u cijelosti i da će postupati u skladu s tim odredbama.

Ponuditelji nisu obvezni dostaviti prijedlog ugovora u sklopu svoje ponude.

Ugovorne strane su dužne potpisati ugovor u roku od 10 (deset) dana od dana dostave odluke o odabiru. U slučaju da odabrani ponuditelj ne ispuni navedenu obvezu, naručitelj će smatrati kako je ponuditelj odbio potpisati ugovor i da je odustao od svoje ponude te će izvršiti novo rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti Odluku o odabiru nove najpovoljnije ponude ili ako postoje razlozi poništiti postupak nabave.

**5. PONUDBENI LIST**

Broj ponude: \_\_\_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_\_\_\_

**PREDMET NABAVE: NABAVA I ISPORUKA POTREPŠTINA ZA KRAJNJE KORISNIKE PROJEKTA „POKLONI MI OSMIJEH IV“**

**1. NARUČITELJ:**

Grad Vukovar, Dr. Franje Tuđmana 1,32000 Vukovar

OIB: 50041264710

Evidencijski broj nabave: JeN-4/24-99

**2. PONUDITELJ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(naziv ponuditelja)

Sjedište, adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_IBAN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuditelj je u sustavu PDV-a: DA NE (zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba ponuditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_

**3. PODACI O DIJELU UGOVORA KOJI SE DAJE U PODUGOVOR, TE PODACI O PODUGOVARATELJIMA (ispunjava se samo u slučaju ako se dio ugovora daje u podugovor)**

|  |  |  |  |  |
| --- | --- | --- | --- | --- |
| Red. br. | Podugovaratelj(naziv ili tvrtka, sjedište, OIB) | Račun/IBAN i banka podugovaratelja | Naziv dijelova ugovora koji se daje u podugovor (predmet i/ili količina) | Vrijednost ili postotni dio ugovora o nabavi koji se daje u podugovor(u EUR bez PDV-a i/ili %) |
|  |  |  |  |  |
|  |  |  |  |  |

**4. CIJENA PONUDE:**

|  |  |  |
| --- | --- | --- |
| 1 | Cijena ponude bez PDV-a |  |
| 2 | Porez na dodanu vrijednost |  |
| 3 | Ukupna cijena ponude (s PDV-om) |  |

**5. ROK VALJANOSTI PONUDE**

Rok valjanosti ponude je 30 dana od dana isteka roka za dostavu ponuda.

 ZA PONUDITELJA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime ovlaštene osobe ponuditelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **M.P.** (Potpis ovlaštene osobe ponuditelja)

**Napomena**: Ukoliko ima više podugovaratelja Ponuditelj smije dodati na ponudbeni list onoliko redaka koliko ima podugovaratelja pri čemu ne smije mijenjati sadržaj tablice.

**6. TEKST PRIJEDLOGA UGOVORA**

**GRAD VUKOVAR**, Ulica dr. Franje Tuđmana 1, Vukovar 32000, OIB: 50041264710 (u daljnjem tekstu *Naručitelj*) kojeg zastupa gradonačelnik **Ivan Penava, prof**

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** OIB:\_\_\_\_\_\_\_\_\_\_\_\_\_\_

(u daljnjem tekstu *Isporučitelj*) kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_,

zaključili su

**UGOVOR O NABAVI ROBE**

**Članak 1.**

Na temelju provedenog postupka jednostavne nabave s namjerom sklapanja ugovora o nabavi robe za predmet nabave: **Nabava i isporuka potrepština za krajnje korisnike projekta „Pokloni mi osmijeh IV“** (evidencijski broj nabave JeN-4/24-99) Naručitelj je Odlukom KLASA:406-03/24-01/29 , URBROJ : 2196-1-02-24-\_\_ od \_\_\_\_\_\_\_\_\_\_ odabrao ponudu ponuditelja \_\_\_\_\_\_\_\_\_\_\_\_\_\_\_br. , od \_\_\_\_\_\_\_\_\_\_2024. godine, kao najbolje ocijenjenu ponudu sukladno objavljenim kriterijima za donošenje odluke o odabiru, te uvjetima i zahtjevima iz poziva za dostavu ponuda.

**Članak 2.**

Temeljem navedenog, Naručitelj daje, a Isporučitelj preuzima obvezu, za račun Naručitelja, nabaviti i isporučiti robu koja je predmet nabave Naručitelju, a sve prema:

- uvjetima i zahtjevima iz poziva za dostavu ponuda,

- odabranoj ponudi Isporučitelja

- ugovornom troškovniku koji je sastavni dio ovog ugovora.

**Članak 3.**

Mjesto isporuke robe je DDP, Radnički dom Vukovar, Dr. Franje Tuđmana 2, 32000 Vukovar. Sva isporučena roba mora biti nova, neoštećena, nekorištena, u originalnoj ambalaži, u skladu sa Zakonom o predmetima opće uporabe i ostalim pozitivnim propisima Republike Hrvatske te udovoljavati svim zahtjevima prema tehničkim specifikacijama iz troškovnika.

**Članak 4.**

Ugovorena cijena za poslove iz čl. 2. ovog Ugovora iznosi:

 \_\_\_\_\_\_\_\_\_\_ EUR

 PDV \_\_\_\_\_\_\_\_\_\_ EUR

 **Ukupno: \_\_\_\_\_\_\_\_\_\_ EUR**

slovima: (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Ponuđene jedinične cijene iz troškovnika nepromjenljive su za vrijeme trajanja ugovora, te obuhvaćaju sve troškove (uključivo i prijevoz, carine, pristojbe, plaće, poreze, prireze, dnevnice, administraciju bez obzira na odstupanje od količina predviđenih troškovnikom), popuste i izdatke ponuditelja vezano za predmet nabave.

Ukoliko Izvršitelj/podugovaratelj nije u sustavu PDV-a, a tijekom izvršenja ugovora uđe u sustav PDV-a, ukupno ugovorena cijena ne može se povećati, odnosno Naručitelj ne snosi financijski teret naknadnog ulaska Izvršitelja/podugovaratelja u sustav PDV-a.

Količine predmeta nabave navedene u troškovniku su okvirne.

**Članak 5.**

Ugovor o nabavi sklapa se na razdoblje od 33 mjeseca. Isporuka će se vršiti u pravilu jednom mjesečno na temelju pisanog zahtjeva naručitelja, u roku od 5 radnih dana od dostave zahtjeva Naručitelja, prema stvarnim potrebama u trenutku slanja zahtjeva za isporukom robe.

Pisani zahtjev uputit će se putem e-pošte na adresu Isporučitelja ivana.breznjak@vukovar.hr.

Zahtjev se smatra dostavljenim u trenutku kada poslana e –pošta bude zaprimljena na poslužitelju e-pošte Isporučitelja. Isporučitelj se obvezuje započeti s isporukom robe odmah po sklapanju ugovora.

**Članak 6.**

Po primitku narudžbe, prije pojedine isporuke robe, Isporučitelj je dužan obavijestiti ovlaštenu osobu Naručitelja o točnom terminu pojedine isporuke. Termin isporuke mora biti radni dan do 15:00 sati.

Ovlaštena osoba Naručitelja će zaprimiti isporučenu robu.

Ovlaštena osoba Naručitelja će o eventualnim nedostacima isporučene robe obavijestiti Isporučitelja bez odgađanja, koji se obvezuje iste ukloniti također bez odgađanja. U slučaju da se obavijest predaje neposredno na ruke Isporučitelju, isti primitak obavijesti potvrđuje potpisom. Pojedina isporuka se smatra urednom kada se otklone nedostaci.

**Članak 7.**

Ugovoreni rokovi za isporuku, prema pojedinim narudžbama, mogu se produžiti, bez posljedica za Isporučitelja zbog "više sile", a što predstavlja događaj koji je izvan kontrole Isporučitelja i koji ne podrazumijeva krivnju Isporučitelja, koji nije predvidiv i čije se djelovanje nije moglo izbjeći niti otkloniti, a nastao je nakon sklapanja ugovora, o čijem je nastupu i prestanku Isporučitelj bez odlaganja dužan obavijestiti Naručitelja ili zbog krivnje Naručitelja. Razlog produljenja roka za isporuku ni u kojem slučaju ne može biti zbog razloga koje je uzrokovao ili za koje odgovara Isporučitelj.

U slučaju produljenja roka zbog razloga navedenih u ovom članku Isporučitelj i Naručitelj neće imati međusobnih potraživanja zbog eventualno nastalih troškova uslijed produljenja ugovorenog roka.

**Članak 8.**

Ukoliko Isporučitelj svojom krivnjom ne izvrši pojedinu isporuku u ugovorenom roku, dužan je platiti ugovornu kaznu za zakašnjenje u iznosu od 5 ‰ (pet promila) od ugovorene sume bez PDV-a za svaki dan zakašnjenja. Ugovorna kazna se obračunava do dana uredne pojedine isporuke robe.

Naručitelj je ovlašten naplatiti iznos ugovorne kazne za zakašnjenje od iznosa koje duguje Isporučitelju. Ukupni iznos ugovorne kazne za zakašnjenje ne može biti veći od 10% (deset posto) od ugovorene sume bez PDV-a, uz zadržavanje prava na naknadu štete.

**Članak 9.**

Predujam je isključen kao i traženje od naručitelja sredstava osiguranja plaćanja.

Plaćanje će se vršiti po pojedinoj urednoj isporuci robe temeljem ispostavljenog elektroničkog računa u roku od 30 dana od dana izdavanja elektroničkog računa.

Naručitelj se obvezuje plaćanja izvršiti na IBAN Isporučitelja.

Naručitelj ima pravo prigovora na račun ako utvrdi nepravilnosti te pozvati Isporučitelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

Na sva zakašnjela plaćanja Isporučitelj ima pravo na zakonsku zateznu kamatu.

U slučaju da je dio ugovora Isporučitelj dao u podugovor i s obzirom da se ti radovi/robe/usluge mogu neposredno plaćati podugovaratelju, Isporučitelj u slučaju neposrednog plaćanja podugovaratelju mora svom računu obvezno priložiti račune svojih podugovaratelja koje je prethodno ovjerio.

Isporučitelj ne može prenijeti tražbinu iz ovog ugovora na drugoga ukoliko bi prijenos tražbine prouzročio štetu Naručitelju.

**Članak 10.**

Sudjelovanje podugovaratelja ne stvara ugovorni odnos između podugovaratelja i Naručitelja niti utječe na odgovornost Isporučitelja za izvršenje bilo koje obveze iz Ugovora.

Isporučitelj odgovara za postupke te neizvršavanje ili neuredno izvršavanje obveza svojih podugovaratelja te njihovih zastupnika i/ili radnika, kao da se radi o postupcima te neizvršavanju ili neurednom izvršavanju obveza samog Isporučitelja, njegovih zastupnika ili radnika.

Podaci o podugovarateljima (naziv ili tvrtka, sjedište, OIB ili nacionalni identifikacijski broj, broj računa) i dijelu ugovora (predmet ili količina, vrijednost ili postotni udio) koje Isporučitelj daje u podugovor čine obavezan sastojak ovog ugovora kako slijedi:

-

Naručitelj može neposredno plaćati podugovaratelju za dio ugovora koji je isti izvršio.

U slučaju promjene podugovaratelja, preuzimanja izvršenja dijela ugovora o javnoj nabavi koji je prethodno dan u podugovor, uvođenje jednog ili više novih podugovaratelja primjenjuju se odredbe članka 224. i 225. ZJN 2016.

Ukoliko se u toku izvršenja ugovora utvrdi da Isporučitelj uvodi novog podugovaratelja neovisno o tome je li prethodno dao dio ugovora o javnoj nabavi u podugovor ili ne ili mijenja podugovaratelja bez odobrenja Naručitelja, Naručitelj ima pravo raskinuti ovaj Ugovor i aktivirati jamstvo za uredno ispunjenje ugovora.

**Članak 11.**

Isporučitelj se obvezuje, u roku od 10 (deset) dana od dana obostranog potpisa ugovora dostaviti Naručitelju jamstvo za uredno ispunjenje ugovora, za slučaj povrede ugovornih obveza u visini od 10% (slovima: deset posto) ugovorene cijene bez PDV-a. Jamstvo se dostavlja u obliku zadužnice ili bjanko zadužnice, koja mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice (Narodne novine br. 115/12, 82/17 i 154/22) odnosno Pravilnikom o obliku i sadržaju bjanko zadužnice (Narodne novine br. 115/12, 82/17 i 154/22).

Jamstvo za uredno ispunjenje ugovora mora biti važeće 30 dana dulje od razdoblja trajanja ugovora.

Umjesto prethodno navedenog jamstva, odabrani ponuditelj može dati jamstvo u vidu novčanog pologa u traženom iznosu na račun Naručitelja broj HR7525000091851800005, MODEL: HR 68, POZIV NA BROJ 9016 - OIB (PLATITELJA). Opis plaćanja: polog jamstva za uredno ispunjenje ugovora, ev. broj JeN-4/24-99.

U slučaju nedostavljanja jamstva za dobro ispunjenje ugovora nakon proteka roka od 10 (deset) dana od dana obostranog potpisa ugovora Naručitelj je ovlašten jednostrano raskinuti te ima pravo na naknadu štete.

Neiskorišteno jamstvo Naručitelj će vratiti Isporučitelju u roku od 30 dana od dana urednog izvršenja ugovornih obveza.

**Članak 12.**

Ukoliko Isporučitelj propusti izvršiti bilo koju obvezu iz ugovora, Naručitelj ili ovlaštena osoba Naručitelja može zatražiti od Isporučitelja da otkloni nedostatak ili ga ispravi, a isti ima obvezu zaprimiti sve reklamacije od strane Naručitelja i otkloniti ili ispraviti nedostatke u zahtijevanom roku.

Naručitelj ima pravo jednostrano raskinuti ovaj Ugovor ukoliko Isporučitelj ne postupi prema nalogu za otklanjanje ili ispravak nedostataka ili bez opravdanog razloga ne nastavi s izvršenjem ugovora.

Naručitelj ima pravo raskinuti ovaj Ugovor, bez ostavljanja naknadnog roka ukoliko Isporučitelj ne dostavi jamstvo za uredno ispunjenje ugovora ili ide u stečaj ili likvidaciju ili krivnjom Isporučitelja dođe do prekoračenja ugovorenog roka po pojedinim isporukama robe kumulativno u trajanju duljem od 20 (slovima: dvadeset) dana.

Naručitelj raskida ugovor putem pisane obavijesti. U slučaju jednostranog raskida Ugovora od strane Naručitelja, Naručitelj ima pravo naplatiti jamstvo za uredno ispunjenje ugovora u visini od 10% (slovima: deset posto) ugovorene cijene bez PDV-a (umanjen za iznos naplaćene ugovorne kazne za zakašnjenje po pojedinoj isporuci ukoliko je naplaćena) te zadržava pravo na naknadu štete.

**Članak 13.**

Ovlaštena osoba Naručitelja za provedbu ugovora je Ivana Brežnjak, adresa elektroničke pošte: ivana.breznjak@vukovar.hr.

Osoba imenovana od strane Naručitelja za provedbu ovog ugovora ujedno je i osoba koja prati da se ugovorene obveze u potpunosti i pravovremeno izvršavaju.

**Članak 14.**

Odredbe ovog Ugovora mogu se mijenjati isključivo suglasnom voljom ugovornih strana u pisanoj formi i to sklapanjem novog Ugovora ili dodatka ovom Ugovoru.

Ugovorne strane suglasne su da će se na izmjene ovog Ugovora na odgovarajući način primjenjivati članci 314. do 321. ZJN 2016.

**Članak 15.**

Na odgovornost za ispunjenje obveza iz ovog Ugovora na odgovarajući način primjenjuju se odredbe Zakona o obveznim odnosima.

**Članak 16.**

Ugovorne strane se obvezuju da će eventualne sporove koji mogu proizaći iz ovoga Ugovora rješavati sporazumno. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda koji je mjesno nadležan za Grad Vukovar.

 **Članak 17.**

Ovaj ugovor stupa na snagu danom obostranog potpisa ugovornih strana.

**Članak 18.**

Ovaj Ugovor načinjen je u 5 (pet) istovjetnih primjerka, od kojih 3 (tri) primjeraka pripadaju Naručitelju, a 2 (dva) primjerka pripadaju Isporučitelju.

 Mjesto i datum: Mjesto i datum:

 \_\_\_\_\_\_\_\_\_\_\_\_\_\_\_\_\_ 2024. Vukovar, 2024.

 *ZA ISPORUČITELJA: ZA NARUČITELJA:*

  **GRAD VUKOVAR**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Ivan Penava**

KLASA:

URBROJ:

Pripremili:

Domagoj Centner, dipl.iur.

Neda Vučković, dipl.iur.

Pročelnica:

Vlasta Šibalić, univ.spec.oec.